Rojnamegerî Adnan Bîlen, Cemîl Ugur, Sehrîbane Abî û Nazane Sala yê ke ewro Wan de ameyî destbendkerdene, derheqê înan de qerarê qedexeyê vînayîşê avûkatan ê 24 saetan ame dayene.
Polîsanê ke berê buroyê Ajansê Mezopotamya bi çîlîngîrî akerd zere de bi saetan cigêrayîş kerd. Destur nêdîya ke muxabîrî zî wextê cigêrayîşî de şirê zere. Muxabîrê MA Cemîl Ugur wextê sereştişî  hela ke bi hêriş ameyêne destbendkerdene embazanê ci waşt ke dîmenê ci binacî la polîsan vîdeoyê înan kamera ra esteritî. Derheqê rojnamegeranê destbendkerdeyan de qerarê 24 saetî nêvînayîşê avûkatan ame dayene.
